text: বর্তমান সরকারের অধীনে নির্বাচন চায় বিএনএফ - সময় সংবাদ
  বাড়ি জাতীয় বর্তমান সরকারের অধীনে নির্বাচন চায় বিএনএফ
  ঢাকা: বাংলাদেশ ন্যাশনালিস্ট ফ্রন্ট (বিএনএফ) বর্তমান সরকারের অধীনেই আগামী একাদশ সংসদ নির্বাচন করার সুপারিশ করেছে।
  আজ মঙ্গলবার(১৭ অক্টোবর) সকালে নির্বাচন কমিশনের সঙ্গে সংলাপে রাজধানীর আগারগাঁওয়ের নির্বাচন কমিশন ভবনে অংশ নিয়ে এই প্রস্তাব দিয়েছে দলটি।
  প্রধান নির্বাচন কমিশনার (সিইসি) কে এম নুরুল হুদার সভাপতিত্বে সংলাপে অন্যান্য কমিশনাররা ছাড়াও ইসির ভারপ্রাপ্ত সচিব উপস্থিত ছিলেন।
  সংলাপে বিএনএফ সভাপতি আবুল কালাম আজাদ এমপির নেতৃত্বে ২৭ সদস্যের প্রতিনিধি দল উপস্থিত ছিলেন।
  বৈঠক শেষে বিএনএফ সভাপতি সাংবাদিকদের বলেন, নির্বাচনকালীন একটি সরকার থাকবে পঞ্চদশ সংশোধনী অনুযায়ী সংসদ বহাল রেখে দশম সংসদের প্রতিনিধিত্বকারী দলসমূহকে নিয়ে বর্তমান প্রধানমন্ত্রীর নেতৃত্বে নির্বাচনকালীন সরকার গঠিত হবে। সংবিধানের ৫৬ অনুচ্ছেদ অনুযায়ী নবম সংসদের সংসদ সদস্যদের মধ্য হতে এক দশমাংশ টেকনোক্রেট মন্ত্রী হিসেবে প্রধা্নমন্ত্রী নিয়োগ দিতে পারবেন। এ বিষয়ে বর্তমান সরকারের সঙ্গে রাজনৈতিক দলগুলো সংলাপের প্রস্তাব করেছি।